1. ΒΑΣΙΛΙΚΟΝ ΔΙΑΤΑΓΜΑ της 2/15 Σεπτ. 1952 (ΦΕΚ Α΄ 256)  Περί συνθέσεως πληρώματος αεροσκαφών πολιτικής αεροπορίας. Έχοντες υπ’ όψιν 1)τον Νόμ. 212/1947 «περί κυρώσεως της Διεθνούς Αεροπορικής Συμβάσεως του Σικάγου». 2)τα υπ’ αριθ. 1 έως 14 παραρτήματα της Διεθνούς Οργανώσεως Πολιτικής Αεροπορίας (ICAO) και 3)το άρθρ. 9 του Νόμ. 5017/1931 «περί πολιτικής αεροπορίας», ως και την υπ’ αριθ. 656/1952 γνωμοδότησιν του Συμβουλίου Επικρατείας, προτάσει του Ημετέρου επί των Συγκοινωνιών Υπουργού, απεφασίσαμεν και διατάσσομεν: Άρθρ.1.-1.Το πλήρωμα πτήσεως παντός αεροσκάφους (πολιτικής αεροπορίας) εν πτήσει πρέπει να περιλαμβάνη κατ’ ελάχιστον όριον τον υπό του εγχειριδίου τεχνικής εκμεταλλεύσεως οριζόμενον αριθμόν μελών. 2.Περισσότερα μέλη του εν τω πιστοποιητικώ πλωϊμότητος του αεροσκάφους ή εν τω εγχειριδίω πτήσεως αυτού ή εν ετέροις εγγράφοις σχετικοίς προς το πιστοποιητικόν πλωϊμότητος οριζομένου ελαχίστου ορίου δύναται να περιλαμβάνη το πλήρωμα πτήσεως μόνον οσάκις τούτο απαιτείται, λαμβανομένου υπ’ όψει του τύπου του αεροσκάφους του είδους της εκτελουμένης πτήσεως και της διαρκείας αυτής μέχρι του σημείου αλλαγής του πληρώματος. Ιπτάμενος Ραδιοτηλεγραφητής. Άρθρ.2.-Το πλήρωμα πτήσεως περιλαμβάνει υποχρεωτικώς μέλος έχον πτυχίον εν ισχύϊ, χορηγηθέν ή αναγνωρισμένον ως ισχύον υπό του Κράτους, παρ’ ω τυγχάνει νηολογημένον το αεροσκάφος, όπερ πτυχίον να παρέχη εις αυτό το δικαίωμα χειρισμού πομπού ραδιοσυσκευής ομοίου προς τον του αεροσκάφους του οποίου επιβάνει. Ιπτάμενος Μηχανικός Άρθρ.3-Το πλήρωμα πτήσεως περιλαμβάνει υποχρεωτικώς και ένα τουλάχιστον μηχανικόν τότε μόνον όταν κατά το σχέδια κατασκευής του αεροσκάφους προβλέπεται εν αυτώ μόνιμος ιδιαιτέρα θέσει ιπταμένου μηχανικού. Κατ’ εξαίρεσιν δεν απαιτείται τοιούτος μηχανικός προς συμπλήρωσιν του πληρώματος πτήσεως οσάκις έτερον μέλος του πληρώματος κέκτηται και πτυχίον ιπταμένου μηχανικού και δύναται να εκτελέση τα καθήκοντα ιπταμένου μηχανικού άνευ βλάβης των κυρίων αυτού καθηκόντων. Αεροναυτίλος Άρθρ.4.-Έν εκ τω μελών του πληρώματος πτήσεως οφείλει υποχρεωτικώς να έχη πτυχίον αεροναυτίλου εν ισχύϊ: 1.Όταν η υπό εκτέλεσιν πτήσις αφορά απόστασιν άνευ σταθμού μείζονα των χιλίων πεντακοσίων ναυτικών μιλίων, μετρουμένων επί τόξου μεγίστου κύκλου της η: 2.Όταν η υπό εκτέλεσιν πτήσις αφορά τοιαύτην ύπερθεν θαλάσσης και απόστασιν άνευ σταθμού μείζονα των χιλίων ναυτικών μιλίων από της πλησιεστέρας ακτής μετρουμένων επί τόξου μεγίστου κύκλου της γης. Άρθρ.5.-Το άρθρ. 98 του από 7 Αυγ. 1931 Β.Δ./τος «περί Κανονισμών Εναερίου Κυκλοφορίας» δημοσιευθέντος εις το φύλλον 273/14.8.31 της Εφημερίδος της Κυβερνήσεως καταργείται. Εις τον επί των Συγκοινωνιών Υπουργόν ανατίθεμεν την δημοσίευσιν και εκτέλεσιν του παρόντος.     Σελ. 769 Πληρώματα Αεροσκαφών 38.Ο.α.1   197  